 Badhasaabka Gobolka Sool Mustafe Cabdi Ciise Mustafe Shiine, oo Warbaahinta shalay la hadlay ayaa sidoo kale wuxuu ka hadlaly Dhalinyaradii dhawaan ku geeriyootay Badda, waxaanu Xukuumadda ka difaacay eeddaha loo soo jeediyey ee ah inay dhalinyaradii gabtay, isaga oo arimahaas ka hadlayana wuxuu yidhi Waad og tihiin oo xaalada Gobolka Sool in badan baanu ka hadlaynay, haddii ay dhinaca nabadgalyada tahay iyo haddii ay dhinaca horumarka tahayba, runtii Gobolkaasi waxa uu jooga marxalad aad ugu duwan marxaladihii uu ku jiri jiray, tusaale ahaan dadka deegaanku waxay ku tartamayaan diyaarna u yihiin Diiwaangelinta inay ka qayb qaatan, waxay u furteen guryo, xaafadaha qaar laga furay loogu ololeeynayo in la is diiwaangeliyo,iyada oo aanay dawladdina riixaynin, waxyaabaha keenayna waxa ka mid ah dadka Sool jooga in fikirkoodu aad isku bedelo, horumarka ay Xukuumaddu ka wado oo ah laamiyo, oo ah Waxbarashadii, oo ah Caafimaadkii, oo ah Laydhadhkii,quruxdii magaalalda, oo inta badan Dawladda Somaliland gacan ka geysato, xoogaana Hayaddaha iyo Qurbo jooga ay qayb ka qaatan, waxaan nasiib u yeeshay in la ii magacaabo gobol degan,oo is bedel fiicani ka jiro dadkuna u heelan yihiin, madaama Somaliland la timid horumar la taaban karo. 